《送明守黄子由尚书赴召》
宋代·孙应时

灯火笙歌别海壖，诏书归觐九重天。
已将清净安齐国，不使声名减颍川。
题品人才看赞赞，夫持皇极在平平。
文星旧与文昌亚，今贯三台更炳然。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。